ตู่รอดตาย ?
*ก่อนอื่นคงต้องเม้าท์ถึงสถานการณ์ของตลาดหุ้นไทยว่ายังเป็นเหมือนที่ประเมินไว้ก่อนหน้านี้ทุกประการ โดยเฉพาะในมุมของด่านหินบริเวณ 1,250 จุด ยังเป็นจุดที่ยากจะฝ่าขึ้นไปได้ สร้างฐานแบบแข็งแกร่งเหมือนวันก่อน ๆ “โมนิก้า” ถึงพยายามให้แฟนคลับเข้าใจความเสี่ยงตรงบริเวณนี้มากเป็นพิเศษ เพราะเมื่อเจาะลงในรายละเอียดที่เคยเกริ่นนำไว้ก่อนหน้านี้ ไม่มีเหตุผลที่ทำให้เชื่ออย่างสนิทใจว่า ดัชนีจะวิ่งเกินระดับดังกล่าวแบบชิว ๆ น่ะซี
22 เม.ย. 2563

เจาะกระดาน : โมนิก้าและทีมงาน
*ก่อนอื่นคงต้องเม้าท์ถึงสถานการณ์ของตลาดหุ้นไทยว่ายังเป็นเหมือนที่ประเมินไว้ก่อนหน้านี้ทุกประการ โดยเฉพาะในมุมของด่านหินบริเวณ 1,250 จุด ยังเป็นจุดที่ยากจะฝ่าขึ้นไปได้ สร้างฐานแบบแข็งแกร่งเหมือนวันก่อน ๆ “โมนิก้า” ถึงพยายามให้แฟนคลับเข้าใจความเสี่ยงตรงบริเวณนี้มากเป็นพิเศษ เพราะเมื่อเจาะลงในรายละเอียดที่เคยเกริ่นนำไว้ก่อนหน้านี้ ไม่มีเหตุผลที่ทำให้เชื่ออย่างสนิทใจว่า ดัชนีจะวิ่งเกินระดับดังกล่าวแบบชิว ๆ น่ะซี
*ประเด็นข้างต้นทำให้ “โมนิก้า” มองการทรุดตัวลงมาถึงระดับ 1,231.58 จุด ก่อนจะมายืนปิดดัชนีที่ระดับ 1,261.81 จุด บวกไป 8.89 จุด ด้วยมูลค่าการซื้อขาย 7.68 หมื่นล้านบาท ไม่ใช่เรื่องที่ทำให้นักเล่นต้องตกใจ! แต่เป็นเรื่องที่นักเล่นต้องปรับตัวให้เข้ากับสถานการณ์ เดี๊ยนถึงมองตัวแปรที่จะเข้ามาเป็นตัวเร่งให้ดัชนีเดินหน้าไปยาว ๆ อยู่ที่การฟื้นตัวของระบบเศรษฐกิจในประเทศเป็นรูปธรรมมากน้อยขนาดไหนเจ้าค่ะ
*นั่นหมายความว่าการพลิกฟื้นเศรษฐกิจต้องอาศัยความร่วมมือจากหลายภาคส่วนด้วยกัน โดยเฉพาะบรรดาเศรษฐีของประเทศไทยที่ยื่นมือเข้ามาช่วยกอบกู้สถานการณ์ “โมนิก้า” มองเป็นความงดงามที่หาดูได้บ่อยครั้งในยามนี้ หรือแม้กระทั่งผู้คนทั่วไปที่มีจิตอาสาในเรื่องต่าง ๆ ก็เป็นฟันเฟืองสำคัญที่ทำให้ประเทศไทยมีความอบอุ่นในน้ำใจไมตรีที่มีให้กันมากกว่าประเทศอื่น ๆ ในโลกใบนี้นะคะ
*วันนี้ถึงมีคนพูดไปในทางเดียวกันว่า “ตู่รอดตาย” เพราะทุกคนร่วมด้วยช่วยกันจนทุกอย่างคลี่คลายไปทีละเปลาะ พร้อมกับทำให้หลายฝ่ายเริ่มมีความมั่นใจว่าสถานการณ์ต่อจากนี้จะดีขึ้นเป็นลำดับ และในไม่ช้าธุรกิจต่าง ๆ จะกลับมารันได้อีกครั้ง ซึ่งกลายเป็นแรงกระตุ้นให้นักเล่นกระโจนเข้ามาไล่ราคาหุ้นกันอุตลุด และเป็นภาพที่น่าประทับใจในวันที่เริ่มเห็นแสงสว่างปลายอุโมงค์มากขึ้นเรื่อย ๆ นะจะบอกให้
*โดยเฉพาะการบวกต่อเนื่อง 3 วันติดของหุ้นพลังงานยักษ์ใหญ่ BGRIM ถือเป็นช็อตที่ทำให้ “โมนิก้า” ต้องรีบหันมามองเป็นรายแรกของการเม้าท์แตกในวันนี้ เพราะเมื่อมองจุดที่หุ้นปิดในระดับ 46 บาท บวกไป 2.25 บาท หรือขึ้นไป 5.15% ด้วยมูลค่าการซื้อขาย 2.05 พันล้านบาท น่าจะเป็นการเปิดช่องให้หุ้นวิ่งขึ้นไปสร้างฐานที่บริเวณ 50 บาท ผนวกกับเป็นหนึ่งในเศรษฐีที่จะเข้าไปช่วยเสนอแนะทางออกให้กับ “ลุงตู่” จึงเป็นอะไรที่น่าติดตามมาก ๆ เจ้าค่ะ
*เช่นเดียวกับเศรษฐีหุ้นไทยอย่าง “สารัชถ์” ผู้กุมบังเหียนใหญ่ GULF ยังเป็นหุ้นทีเด็ดที่ไม่เคยทำให้แฟนคลับผิดหวัง บวกกับถูกส่งเทียบเชิญให้เข้าไปช่วยฟื้นฟูเศรษฐกิจของประเทศ “โมนิก้า” ยิ่งต้องมองเป็นแต้มบวกให้หุ้นตัวนี้อย่างแน่นอน และขอฟันธงลงไปในทันทีว่า การขึ้นมายืนปิดที่ระดับ 39 บาท บวกไป 2.50 บาท หรือขึ้นไป 6.85% ด้วยมูลค่าการซื้อขาย 5.32 พันล้านบาท ยังมีแก๊ปให้หุ้นอีกเยอะนะคะ
*คล้ายกับกรณีของน้องหนู “ธิดา” แม่ทัพหญิงแห่งอาณาจักร SAWAD ก็เป็นหุ้นอีกหนึ่งตัวที่มีสตอรี่เด็ดให้ติดตามตลอดเวลา บวกกับล่าสุดได้ตอบรับคำเชิญของ “บิ๊กตู่” เป็นที่เรียบร้อย พร้อมกับเตรียมเสนอแผนลดหนี้นอกระบบในอีก 1-2 วัน “โมนิก้า” ถึงต้องหันมาดูหุ้นตัวนี้เป็นพิเศษ และมองราคาปิดที่ 52.75 บาท ลบไป 0.75 บาท หรือลงไป 1.40% ด้วยมูลค่าการซื้อขาย 1.08 พันล้านบาท ไม่ใช่เรื่องซีเรียสนะจะบอกให้
*เม้าท์ถึงหุ้นขนาดใหญ่เยอะพอประมาณแล้ว “โมนิก้า” ขอหันมามองขนาดกลางอย่าง NER เพื่อเป็นการย้ำหัวหมุดให้แฟนคลับได้เห็นว่า พื้นฐานแกร่ง..ราคาแจ่ม ก็ต้องมีหุ้นของ “ป๋าชูวิทย์” รวมอยู่ด้วยอย่างแน่นอน บวกกับหุ้นวิ่งขึ้นมาปิดที่ 2.58 บาท บวกไป 0.10 บาท หรือขึ้นไป 4% ด้วยมูลค่าการซื้อขาย 120 ล้านบาท ยิ่งเป็นภาพสะท้อนที่ทำให้เห็นว่า แมงเม่าเทใจให้กับหุ้นตัวนี้สุดซอย จึงมีโอกาสเห็นหุ้นไปต่อสวย ๆ นะจ๊ะ
*เช่นเดียวกับในรายของน้องดูดี DOD ทะยานขึ้นอย่างต่อเนื่อง ก็เป็นผลมาจากยอดขายเจลล้างมือพุ่งกระฉูด จนสามารถช่วยดันกำไรของบริษัทกลับมาโป่งอีกรอบ “โมนิก้า” ย่อมมองเป็นโอกาสของการเล่นตามน้ำอย่างไม่ต้องสงสัย ผนวกกับก๊วนสาวจอมแสบเซ็ตเกมรอบใหม่พร้อมกันหมด จึงไม่น่าจะมีรายการแตกแถวซ้ำรอยเป็นครั้งที่สามกระมัง! เดี๊ยนถึงอยากให้แฟนคลับพิจารณาราคาปิดที่ 6.15 บาท บวกไป 0.45 บาท หรือขึ้นไป 7.90% ด้วยมูลค่าการซื้อขาย 63 ล้านบาท ยังน่าเล่นอีกไหม ?..อิอิอิ